SA gee onderneming oor Dewani | Maroela Media
Die regering het onder meer belowe dat Dewani, wat beskuldig word van die moord op sy bruid, Anni, op hul wittebrood in Kaapstad, na Brittanje teruggestuur sal word as hy te siek is om verhoor te word. Dit kom nadat Dewani se appèl teen sy uitlewering vroeër die maand in die Londense hoërhof van die hand gewys is. Daar is beslis dat Dewani uitgelewer kan word as die Suid-Afrikaanse regering ŉ onderneming gee van hoe lank Dewani sonder verhoor in die land gehou sal word. Die regering moes ook onderneem om hom terug te stuur as hy nie gesond genoeg is om verhoor te word nie. Dewani veg teen uitlewering op grond van sy geestesgesondheid.
Shrien se vrou, Anni, is in November 2010 tydens hul wittebrood in Kaapstad vermoor. Dewani word daarvan beskuldig dat hy Anni deur huurmoordenaars laat vermoor het. Drie mans is reeds aan haar moord skuldig bevind en gevonnis.
Kevrell · 5 jaar gelede